b'\n_START_ARTICLE_\nAccidentul nuclear de la Cernob\xc3\xael\n_START_SECTION_\nCentrala nuclear\xc4\x83\n_START_PARAGRAPH_\nCAE Cernob\xc3\xael (51\xc2\xb023\xe2\x80\xb214\xe2\x80\xb3N 30\xc2\xb006\xe2\x80\xb241\xe2\x80\xb3E) se afl\xc4\x83 \xc3\xaen apropiere de ora\xc8\x99ul Pr\xc3\xaepeat\xe2\x80\x8e\xe2\x80\x8e, Ucraina, la 18\xc2\xa0km nord-vest de ora\xc8\x99ul Cernob\xc3\xael, la 16\xc2\xa0km - sud de frontiera ucraino-belarus\xc4\x83 \xc8\x99i aproximativ 110\xc2\xa0km nord de Kiev. Centrala a fost compus\xc4\x83 din patru reactori de tip RBMK-1000, fiecare capabil de producere a 1 GW de putere electric\xc4\x83. Construirea centralei a \xc3\xaenceput \xc3\xaen anii \'70 ai secolului XX, cu reactorii nr. 1 (care a fost \xc3\xaenchis \xc3\xaen anul 1977), nr. 2 \xc3\xaen 1978, nr. 3 \xc3\xaen 1981 \xc8\x99i nr. 4 \xc3\xaen 1983. Doi al\xc8\x9bi reactori - nr. 5 \xc8\x99i 6 - erau \xc3\xaen construc\xc8\x9bie c\xc3\xa2nd a avut loc accidentul.\n_START_SECTION_\nAccidentul\n_START_PARAGRAPH_\nS\xc3\xa2mb\xc4\x83t\xc4\x83, 26 aprilie 1986, la 01:23:45 , reactorul nr. 4 a suferit o explozie catastrofal\xc4\x83 a cazanelor sub presiune de abur din componen\xc8\x9ba acestuia, care a declan\xc8\x99at un incendiu, o serie de explozii adi\xc8\x9bionale \xc8\x99i scurgeri radioactive. Accidentul poate fi g\xc3\xa2ndit ca o versiune extrem\xc4\x83 a accidentului SL-1 \xc3\xaen Statele Unite din 1961, unde centrul reactorului a fost distrus (omor\xc3\xa2nd trei oameni), radioactivitatea r\xc4\x83sp\xc3\xa2ndindu-se direct \xc3\xaen interiorul cl\xc4\x83dirii unde se afla SL-1. \xc3\x8en timpul accidentului de la Cernob\xc3\xael \xc3\xaens\xc4\x83, aceasta a fost dus\xc4\x83 prin v\xc3\xa2nt spre frontierele interna\xc8\x9bionale._NEWLINE_Accidentul de la Cernob\xc3\xael a injectat \xc3\xaen atmosfera terestr\xc4\x83 de 400 de ori mai mult material radioactiv dec\xc3\xa2t cel de la Fukushima (Japonia), de c\xc3\xa2teva ori cantitatea de material radioactiv corespunz\xc4\x83toare bombelor de la Hiroshima \xc8\x99i Nagasaki, dar de o miime p\xc3\xa2n\xc4\x83 la o sutime (\xc3\xaen func\xc8\x9bie de izotopul evaluat) fa\xc8\x9b\xc4\x83 de emisiile atmosferice ale testelor nucleare de suprafa\xc8\x9b\xc4\x83 a armamentului nuclear testat la nivel mondial p\xc3\xa2n\xc4\x83 la interzicerea efectu\xc4\x83rii acestora \xc3\xaen atmosfer\xc4\x83.\n_START_SECTION_\nPlanuri\n_START_PARAGRAPH_\nLa data de 25 aprilie 1986, pe lumin\xc4\x83, reactorul nr. 4 a fost programat pentru a fi \xc3\xaenchis pentru \xc3\xaentre\xc8\x9binere. S-a decis folosirea acelei ocazii ca o oportunitate pentru controlarea capacit\xc4\x83\xc8\x9bii generatorului turbinei de a produce putere electric\xc4\x83 suficient\xc4\x83 pentru alimentarea sistemelor de siguran\xc8\x9b\xc4\x83 ale reactorului (mai ales pompele de ap\xc4\x83) dup\xc4\x83 pierderea puterii externe. Tipul RMBK al reactorului are nevoie de ap\xc4\x83 care s\xc4\x83 circule continuu prin centru, at\xc3\xa2ta vreme c\xc3\xa2t combustibilul nuclear este prezent. Reactorii Cernob\xc3\xaelului au avut o pereche de generatori diesel, disponibil\xc4\x83, dar aceasta nu se activeaz\xc4\x83 imediat \xe2\x80\x93 reactorul a fost, deci, preg\xc4\x83tit pentru a reduce turatia turbinei, punct la care ea ar fi fost deconectat\xc4\x83 \xc8\x99i ar fi permis rotirea in inertie, scopul testului fiind verificarea ipotezei ca turbinele \xc3\xaen faza extenuat\xc4\x83 pot genera putere pentru pompe. Testul a fost f\xc4\x83cut cu succes la alt\xc4\x83 unitate (cu toate sistemele de siguran\xc8\x9b\xc4\x83 active), av\xc3\xa2nd, \xc3\xaens\xc4\x83, rezultate negative \xe2\x80\x93 turbinele nu au generat puterea suficient\xc4\x83, dar au fost f\xc4\x83cute \xc3\xaembun\xc4\x83t\xc4\x83\xc8\x9biri adi\xc8\x9bionale, ceea ce a determinat efectuarea altui test.\n_START_SECTION_\n\xc3\x8enainte de accident\n_START_PARAGRAPH_\nCondi\xc8\x9biile pentru \xc3\xaenceperea acestui test au fost preg\xc4\x83tite pe lumin\xc4\x83 la data de 25 aprilie \xc8\x99i produc\xc8\x9bia de energie a reactorului a fost redus\xc4\x83 spre 51%. O sta\xc8\x9biune local\xc4\x83 de putere a fost \xc3\xaenchis\xc4\x83 nea\xc8\x99teptat. Coordonatorul re\xc8\x9belei electrice a Kievului a cerut am\xc3\xa2nare sc\xc4\x83derii aportului energetic al centralei \xc3\xaen re\xc8\x9bea, pentru acoperirea v\xc3\xa2rfului de consum al serii. Directorul centralei a consim\xc8\x9bit \xc8\x99i a am\xc3\xa2nat testul pentru mai t\xc3\xa2rziu. Testul de siguran\xc8\x9b\xc4\x83 a fost am\xc3\xa2nat p\xc3\xa2n\xc4\x83 la schimbul de noapte, o echip\xc4\x83 neexperimentat\xc4\x83 care ar fi trebuit s\xc4\x83 lucreze la reactorul nr. 4 noaptea aceea \xc8\x99i urm\xc4\x83toarea._NEWLINE_La 11:00 noaptea, 25 aprilie, se permite \xc3\xaenchiderea reactorului pentru continuarea testului. S-a prev\xc4\x83zut ca din nominalul s\xc4\x83u de 3,2 GW energie, aducerea reactorului spre 0,7-1,0 GW, cu scopul de a efectua testul la cel mai jos nivel de putere recomandat. Oricum, noua echip\xc4\x83 a fost surprins\xc4\x83 de am\xc3\xa2narea anterioar\xc4\x83 a \xc3\xaencetinirii reactorului \xc8\x99i a urmat protocolul original al testului. Urmarea a fost reducerea prea rapid\xc4\x83 a nivelului de putere. \xc3\x8en acea situa\xc8\x9bie, reactorul a produs mult xenon-135, care a sc\xc4\x83zut \xc8\x99i mai mult puterea (spre 30 MW - aproximativ 5% de valoare presupus\xc4\x83). Operatorii au crezut c\xc4\x83 sc\xc4\x83derea rapid\xc4\x83 a fost din cauza unui defect la unul dintre regulatorii de putere, sc\xc4\x83p\xc3\xa2nd din vedere contaminarea reactorului. Cu scopul de a spori reactivitatea   (ne\xc8\x99tiind c\xc4\x83 sc\xc4\x83derea drastic\xc4\x83 a puterii este cauzat\xc4\x83 de absorb\xc8\x9bia \xc3\xaen exces a neutronilor de xenon-135), au fost scoase celulele de control din reactor \xc3\xaen ciuda faptului c\xc4\x83 acest lucru este permis cu respectarea unor reguli stricte de siguran\xc8\x9b\xc4\x83. Cu toate acestea, puterea reactorului nu a crescut dec\xc3\xa2t \xc3\xaen jur de 200 MW putere ce reprezenta mai pu\xc8\x9bin de o treime din minimul necesar pentru efectuarea experimentului. Mai mult, \xc8\x99eful echipei alege continuarea experimentului. Ca parte din experiment, la 1:05 a.m., pe 26 aprilie au fost pornite pompele de ap\xc4\x83 care erau ac\xc8\x9bionate de turbina generatorului cresc\xc3\xa2nd fluxul de ap\xc4\x83 peste specifica\xc8\x9biile regulilor de siguran\xc8\x9b\xc4\x83. Fluxul de ap\xc4\x83 cre\xc8\x99te spre ora 1:19 a.m. (\xc3\xaen tot acest timp apa absorbind neutroni) \xc8\x99i nivelul tot mai mare necesit\xc3\xa2nd scoaterea manual\xc4\x83 a celulelor de control. Acest aspect produce o func\xc8\x9bionare foarte instabil\xc4\x83 unde lichidul de r\xc4\x83cire \xc8\x99i xenon-135 au substituit rolul celulelor de control din reactor.\n_START_SECTION_\nVictime imediate \xc8\x99i pe termen lung\n_START_PARAGRAPH_\n\xc3\x8en afar\xc4\x83 de cele c\xc3\xa2teva zeci de victime imediate ale exploziei \xc8\x99i expunerii masive a personalului centralei \xc8\x99i anumitor "lichidatori", din cele c\xc3\xa2teva mii de copii care s-au \xc3\xaemboln\xc4\x83vit de cancer tiroidian (un cancer tratabil), p\xc3\xa2n\xc4\x83 \xc3\xaen anul 2013, cel pu\xc8\x9bin 16 au murit. Inciden\xc8\x9ba cancerului tiroidian a r\xc4\x83mas \xc3\xaens\xc4\x83 mai ridicat\xc4\x83 chiar \xc8\x99i \xc3\xaen 2013 \xc3\xaen anumite regiuni din Rusia, Ucraina \xc8\x99i Belarus, asta la mai bine de dou\xc4\x83 decenii de la accident. Num\xc4\x83rul suplimentar (fa\xc8\x9b\xc4\x83 de num\xc4\x83rul normal la popula\xc8\x9buia general\xc4\x83 ne-expus\xc4\x83) de leucemii \xc8\x99i limfoame ap\xc4\x83rute la cei care au intervenit pentru limitarea dezastrului ("lichidatorii") a fost mic, fapt care \xc3\xaencurajeaz\xc4\x83 speciali\xc8\x99tii s\xc4\x83 spere c\xc4\x83 \xc3\xaen deceniile care vor urma, num\xc4\x83rul suplimentar de tumori solide (cancerele mai cunoscute) va fi \xc8\x99i el mic la ace\xc8\x99tia (lichidatori), \xc8\x99i asta cu at\xc3\xa2t mai mult la popula\xc8\x9bia fostei Uniuni Sovietice care se presupune c\xc4\x83 a fost expus\xc4\x83 ca urmare a contamin\xc4\x83rii solului \xc8\x99i aerului pe traiectoria de deplasare a norului radioactiv. P\xc3\xa2n\xc4\x83 acum, studiile Organiza\xc8\x9biei Mondiale a S\xc4\x83n\xc4\x83t\xc4\x83\xc8\x9bii nu au putut decela o cre\xc8\x99tere a inciden\xc8\x9bei tumorilor solide \xc3\xaen popula\xc8\x9bie, probabil pentru c\xc4\x83 expunerea fiind relativ mic\xc4\x83, cre\xc8\x99terea, c\xc3\xa2t\xc4\x83 este, se "\xc3\xaeneac\xc4\x83" sub micile varia\xc8\x9bii naturale ale inciden\xc8\x9bei de fond. \xc3\x8en cel mai r\xc4\x83u caz se consider\xc4\x83 c\xc4\x83 va avea loc o cre\xc8\x99tere de 1\xc2\xa0% a prevalen\xc8\x9bei cancerelor \xc3\xaen popula\xc8\x9bie, un risc suplimentar aparent minor deci, \xc3\xaen compara\xc8\x9bie cu prevalen\xc8\x9ba natural\xc4\x83 a cancerului \xc3\xaen popula\xc8\x9bie (care ea este de aproximativ 45% (aproape unul din doi b\xc4\x83rba\xc8\x9bi prime\xc8\x99te un diagnostic de cancer \xc3\xaen decursul vie\xc8\x9bii) pentru b\xc4\x83rba\xc8\x9bi \xc8\x99i aproximativ 38% pentru femei). Cifra procentual\xc4\x83 aparent mic\xc4\x83 a cre\xc8\x99terii prevalen\xc8\x9bei cancerelor, de numai 1\xc2\xa0%, ascunde totu\xc8\x99i o fa\xc8\x9bet\xc4\x83 mult mai pu\xc8\x9bin \xc3\xaencurajant\xc4\x83 a realit\xc4\x83\xc8\x9bii consecin\xc8\x9belor accidentului, \xc3\xaen m\xc4\x83sura \xc3\xaen care aceasta se traduce, \xc3\xaen cifre absolute, \xc3\xaen mai multe zeci de mii de indivizi care vor face probabil cancer \xc8\x99i de asemenea vor muri, ca urmare a accidentului de la Cernob\xc3\xael.\n_START_SECTION_\nCre\xc8\x99terea expunerii individuale \xc3\xaen Rom\xc3\xa2nia\n_START_PARAGRAPH_\nCa urmare a accidentului de la Cernob\xc3\xael, expunerea individual\xc4\x83 a popula\xc8\x9biei \xc3\xaen Rom\xc3\xa2nia a crescut temporar de la 2,93 mSv pe an, \xc3\xaen 1985, la 4,17 mSv pe an, \xc3\xaen 1986. Contribu\xc8\x9bia \xc3\xaen 1986 a expunerii publice (din cauza norului radioactiv de la Cernob\xc3\xael) la expunerea individual\xc4\x83 a fost de 1,25 mSv, expunerea natural\xc4\x83 de 2,40 mSv, iar expunerea medical\xc4\x83 a fost de 0,5 mSv. \xc3\x8en anul urm\xc4\x83tor (1987), expunerea public\xc4\x83 (din cauza contamin\xc4\x83rii produse de accidentul de la Cernob\xc3\xael) a fost de 0,4 mSv, pentru a reveni \xc3\xaen urm\xc4\x83torii doi ani la cifrele normale de dup\xc4\x83 1963 (anul semn\xc4\x83rii de c\xc4\x83tre S.U.A., U.R.S.S. \xc8\x99i Marea Britanie a tratatului prin care s-a interzis efectuarea de teste de suprafa\xc8\x9b\xc4\x83 ale armelor nuclear), de aproximativ 0,02 mSv (\xc3\xaenaintea semn\xc4\x83rii, expunerea public\xc4\x83 \xc3\xaen Rom\xc3\xa2nia era de 0,4 mSv!).'